### 4.     Retningslinje for besøg på kommunale institutioner - 2019

**Åbent**

Sagsnr.: 326-2019-991          J.nr.: 00.01.00           Dokumentnr.:
326-2019-42376

**Sagstype**

Beslutning

**Resume og sagens baggrund**

Ankestyrelsen har i brev af 22. november 2018, oplyst, at
[adresse] regler for kommunalpolitikeres besøg på kommunens
institutioner ikke er forenelig med kommunalbestyrelsesmedlemmers ret til som
led i deres hverv at aflægge besøg på kommunens institutioner mv. I lyset heraf
fremlægges udkast til reviderede retningslinjer.

**Indstillinger**

Kommunaldirektøren indstiller, at reviderede retningslinjer
godkendes.

**Behandling**

Direktion, Økonomiudvalg, Kommunalbestyrelse

**Sagsfremstilling**

Kalundborg kommune har udarbejdet et revideret forslag til
retningslinjer for besøg på kommunale institutioner på baggrund af
Ankestyrelsens henvendelse af 22. november 2019.

Der skelnes mellem tre besøgstyper:

1.
Kommunen inviterer/er arrangør, hvor formålet er at fremme Kalundborg
Kommunes interesser fx ved ministerbesøg

2.
Henvendelser fra eksterne politikere og partiforeninger til kommunen om
institutionsbesøg/oplæg

3.
[adresse] besøg på kommunens institutioner

Ift. de nuværende regler lægges der op til flg.
præciseringer:

·
Eksterne besøg, hvor kommunen er vært, skal ske efter aftale med
gruppeformænd inden for en periode af 4 måneder før et valg ( i dag 5 måneder).

·
Eksterne besøg kan *ikke* finde sted de sidste 4 måneder før
valg (i dag 5 måneder)

·
Der må *ikke* ske valgagitation ifm. besøg på institutioner

·
Der er *ikke* adgang for pressen ifm. besøg (hvor kommunen *ikke*
er arrangør), og at der *ikke* må ske foto- video eller lydoptagelse under
besøget uden forudgående aftale.

·
Medlemmer af Kommunalbestyrelsen kan aflægge besøg på kommunale
institutioner som led i varetagelsen af det kommunale hverv. Retten til besøg
omfatter ikke besøgsønsker, der fremsættes som led i varetagelsen af
interesser, som er uden sammenhæng med kommunalbestyrelseshvervet - fx rent
partipolitiske interesser eller rent private interesser.
Kommunalbestyrelsesmedlemmer kan fortsat besøge kommunens institutioner op til
et valg. Der er dog ingen adgang for øvrige gæster, herunder pressen.

**Økonomiske konsekvenser**

Ingen.

**Direktionens møde den 18.
februar 2019:**

Anbefales.

**Økonomiudvalgets møde den 20.
februar 2019:**

Anbefales.

Olga Brandt og Agnes Frederiksen, A, tager forbehold.

Ib Winther, Ø, er imod.

**Bilag**

|  |  |
| --- | --- |
| Retningslinje for besøg på kommunale institutioner - 2019 | 326-2019-8541 |